ચીનની ઉત્તરે આવેલા તિયાનજિન નામના શહેરમાં કેમિકલ અને ઝેરી મટિરિયલ ભરેલા વેરહાઉસમાં થયેલા ભયાનક વિસ્ફોટોમાં ૫૦ લોકો માર્યા ગયા છે. આ દુર્ઘટનામાં ૭૦૦થી પણ વધુ લોકો ઘાયલ થયા છે, જેમને નજીકની વિવિધ હોસ્પિટલોમાં સારવાર અપાઈ રહી છે. ઘાયલ થયેલા લોકોમાં ૭૦ જેટલા લોકોની હાલત અત્યંત ગંભીર છે. તિયાનજિનના બિનહાઈ વિસ્તારમાં રૃઈહાઈ નામના વેરહાઉસમાં અત્યંત જ્વલનશીલ કેમિકલ કન્ટેઇનર ખીચોખીચ ભરવામાં આવ્યા હતા, જેમાં સવારે ૧૧ઃ૨૦ વાગ્યે આગ લાગ્યા પછી ભયાનક વિસ્ફોટો થવાનું શરૃ થયું હતું.